
I. PREKIŲ VIEŠOJO PIRKIMO-PARDAVIMO SUTARTIS NR. 

SPECIALIOJI DALIS

2026 m. 

d.  Nr.

Vilnius
Lietuvos kariuomenės Specialiųjų operacijų pajėgų vadovybė (toliau – Pajėgų vadovybė), juridinio asmens kodas 305626655, Tauro g. 14, Vilnius, atstovaujama Lietuvos kariuomenės Specialiųjų operacijų pajėgų vado, veikiančio pagal Pajėgų vadovybės nuostatus, patvirtintus krašto apsaugos ministro 2020 m. balandžio 10 d. įsakymu V-291 (toliau – Pirkėjas), ir 
UAB „XXXXX“ juridinio asmens kodas XXXXX adresas: XXXXX atstovaujama XXXXX veikiančio pagal UAB XXXXX įstatus (toliau – Pardavėjas), 
toliau kartu šioje prekių pirkimo-pardavimo sutartyje vadinami „Šalimis“, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų, atliekamų gynybos ir saugumo srityje įstatymu (toliau – VPAGSSĮ), 
sudarė šią prekių pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.
	1. Sutarties objektas 
1.1. Pardavėjas įsipareigoja parduoti ir pristatyti spec. balistinius šalmus (toliau – Prekės), atitinkančias Sutarties 1 priede „Spec. balistinio šalmo techninė specifikacija“ (toliau - 1 priedas) ir kitus Sutartyje nurodytus reikalavimus.
1.2. Pirkėjas įsipareigoja priimti Sutarties 1 priede pateiktas technines specifikacijas atitinkančias prekes. Mokėtojas už prekes sumoka Sutarties nustatyta tvarka.

	2. Sutarties kaina/prekių įkainiai/kainodaros taisyklės 

2.1.  Perkamų prekių kiekis – xx vnt. 

2.2. Vienos prekės kaina eurais su pridėtinės vertės mokesčiu (toliau – PVM) yra xxxx,xx Eur. 

2.3. Maksimali sutarties vertė Eur su PVM yra xxxxx,xx Eur (xxxxx Eur, 00 ct).

2.4. Sutarčiai taikoma fiksuotų įkainių kainodara. Prekių įkainiai nekeičiami visą Sutarties galiojimo laiką. Peržiūros atvejis numatytas Sutarties bendrosios dalies 2.2 ir 2.3 punktuose.
2.5. Į Sutarties kainą turi būti įskaičiuotos visos išlaidos galinčios turėti įtakos Sutarties kainai ar galinčios atsirasti vykdant Sutartį ir kiti mokesčiai. Pardavėjas į Sutarties kainą/Prekių įkainius privalo įskaičiuoti visas su Prekių tiekimu susijusias išlaidas, įskaitant, bet neapsiribojant, Sutarties bendrosios dalies 2.4 punkte numatytas išlaidas.
2.6. Pirkėjas neįsipareigoja išpirkti viso nurodyto maksimalaus prekių kiekio.

	3. Prekių pristatymo vieta, terminas ir sąlygos

3.1. Pardavėjas prekes pristato adresu Tauro g. 14, Vilnius.
3.2. Pirkėjas Prekes įsigyja dalimis pagal faktinį poreikį, pateikdamas Pardavėjui atskirus užsakymus sutarties priede nurodyta forma (toliau – Užsakymas). Vieno Užsakymo metu užsakomų Prekių kiekį nustato Pirkėjas, atsižvelgdamas į faktinį poreikį, neviršydamas Sutartyje nustatyto maksimalaus Prekių kiekio ir maksimalios Sutarties vertės. Užsakymas pateikiamas Pardavėjui elektroniniu paštu, siunčiant jį Sutartyje nurodytu Pardavėjo elektroninio pašto adresu. 
3.3. Pardavėjas įsipareigoja prekes pristatyti ne vėliau kaip per 90 kalendorinių dienų nuo Užsakymo gavimo dienos.
3.4. Prekes Pardavėjas pristato savaitės dienomis nuo pirmadienio iki penktadienio (išskyrus švenčių dienas) nuo 8 val. iki 17 val., o penktadieniais nuo 8.00 val. iki 15.45 val., o priešventinėmis dienomis 1 valanda trumpiau. Pardavėjas, Sutarties specialiosios dalies 3.1 punkte nustatytu adresu pristatęs prekes, pateikia Pirkėjui pasirašyti prekių perdavimo-priėmimo aktą. Pirkėjas įvertinęs prekių atitiktį Sutartyje ir jos prieduose nustatytiems reikalavimams, pasirašo prekių perdavimo-priėmimo aktą.
3.5. Pardavėjas Prekes pristato savo sąskaita ir rizika.

3.6. Pardavėjas įsipareigoja:

3.6.1. Prekes pristatyti netaršia transporto priemone, kuri apibrėžta Lietuvos Respublikos 2021 m. kovo 23 d. Alternatyvių degalų įstatyme Nr. XIV-196 2 straipsnio 23 punkte. 

	4. Apmokėjimo tvarka 

4.1. Mokėtojas su Pardavėju atsiskaito Sutarties bendrosios dalies 4.1 punkte nustatyta tvarka.

4.2. Vykdant Sutartį, PVM sąskaitos faktūros turi būti teikiamos naudojantis Sąskaitų administravimo bendrosios informacinės sistemos (SABIS) priemonėmis, nurodant Pirkėją Sutarties numerį ir datą. Jeigu Pardavėjas nepateikia sąskaitos Sąskaitų administravimo bendrosios informacinės sistemos (SABIS) priemonėmis, mokėjimas neatliekamas.

4.3. Avanso mokėjimas nenumatomas.

	5. Pirkėjo teisė vienašališkai nutraukti Sutartį

5.1. Pardavėjui vėluojant pristatyti prekes daugiau kaip 30 kalendorinių dienų, Pirkėjas turi teisę Sutarties bendroje dalyje nustatyta tvarka Sutartį nutraukti.

5.2. Kiti vienašalio Sutarties nutraukimo atvejai numatyti Sutarties bendrosios dalies 9.2 punkte.

	6. Prekių kokybė 

6.1. Prekių kokybė turi atitikti Sutarties 1 priede nurodytus keliamus reikalavimus.

6.2. Prekių kokybė vertinama pristačius jas į Sutarties specialiosios dalies 3.1. papunktyje nurodytą vietą. Pirkėjas, patikrinęs Prekių atitikimą Sutartyje ir jos prieduose nustatytus reikalavimus, surašo Prekių perdavimo–priėmimo aktą. Nustačius neatitikimus, Prekės nepriimamos ir laikoma, kad jos nebuvo pristatytos, ir Pardavėjas savo lėšomis nedelsiant Prekes turi atsiimti. Pardavėjui neįvykdžius pareigos nedelsiant atsiimti Prekes, Pardavėjas neturi teisės reikšti pretenzijų dėl jų žuvimo ar sugadinimo.

6.3. Prekės turi būti naujos (neatnaujintos ang. „refurbished“).

	7. Garantiniai įsipareigojimai

7.1 Pardavėjas suteikia prekėms gamintojo nustatytą garantinį terminą, tačiau šis terminas negali būti trumpesnis nei 24 mėn. nuo prekių perdavimo datos.

7.2. Pardavėjas po raštiško Pirkėjo pranešimo per 10 kalendorinių dienų neatitinkančias reikalavimų prekes (Sutarties bendrosios dalies 6.3 punktą) turi pakeisti tomis pačiomis prekėmis, atitinkančiomis sutarties bei jos priedų reikalavimus bei kompensuoti Pirkėjo patirtus nuostolius (jeigu tokie buvo).

	8. Papildomas prievolių įvykdymo užtikrinimas

8.1. Sutarties įvykdymui užtikrinti banko garantijos ar draudimo bendrovės laidavimo rašto  nereikalaujama.

	9. Kitos sąlygos

9.1. Pardavėjas patvirtina, kad yra susipažinęs su Prekių pirkimo-pardavimo Sutarties bendrąja dalimi, su ja sutinka ir yra gavęs jos kopiją.

9.2. Pardavėjas kartu su Prekėmis, Pirkėjui pareikalavus, privalo nemokamai pateikti Prekės saugos duomenų lapą lietuvių arba anglų kalba. 

9.3. Sutarties bendrosios dalies 11.1 punkte nurodytų Šalių iš anksto sutartų minimalių nuostolių dydis yra – 0,1 % nuo nepristatytų prekių kainos be PVM už kiekvieną uždelstą dieną.

9.4. Sutarties bendrosios dalies 11.2 punkte nurodytų Šalių iš anksto sutartų minimalių nuostolių dydis yra – 0,2 proc. dydžio nuo Prekės, kuri yra nepakeista, kainos be PVM už kiekvieną uždelstą dieną.

9.5. Sutarties bendrosios dalies 11.3 punkte nurodytų Šalių iš anksto sutartų minimalių nuostolių dydis yra – 0,1 % nuo prekių, kurių trūkumai nepašalinti, ar prekių, kurios yra nepakeistos, kainos be PVM už kiekvieną uždelstą dieną.

9.6. Sutarties bendrosios dalies 11.4 punkte nurodytų Šalių iš anksto sutartų minimalių nuostolių dydis yra 7 %. nuo Sutarties kainos/bendros pasiūlymo kainos be PVM.
9.7. Nenugalimos jėgos aplinkybių trukmė – 20 kalendorinių dienų, taikant Sutarties bendrosios dalies 9.1.2 punkto sąlygas.

9.8. Pardavėjo atstovas (ai) – XX, tel. Nr. +370 XX, El. paštas: XX
9.9. Pirkėjo atstovas (ai) – Evaldas, evaldas09@mil.lt, tel. Nr.: +370 626 94397
9.10. Sutarties 1 priedas „Spec. balistinio šalmo techninė specifikacija“.
9.11. Sutarties 2 priedas „Tiekėjo pateiktas pasiūlymas“.
9.12. sutarties 3 priedas „Prekių užsakymo forma“.

	10. Sutarties galiojimas

10.1. Sutartis galioja 12 mėn. nuo Sutarties pasirašymo momento, o finansinių ir garantinių įsipareigojimų atžvilgiu iki visiško tokių įsipareigojimų įvykdymo.

10.2. Sutarties keitimas galimas tik esant Viešųjų pirkimų įstatymo 89 straipsnyje nurodytoms sąlygoms.

10.3. Sutarties pratęsimas – nenumatomas.

	11. Pirkėjo rekvizitai

Lietuvos kariuomenės Specialiųjų operacijų pajėgų vadovybė

Tauro g. 14, Vilnius

Įmonės kodas 305626655

PVM mokėtojo kodas: LT887326716

Tel. (85) 2785118

Faks. (85) 2785350

El. paštas: sop.rastine@mil.lt

MOKĖTOJAS:

Lietuvos kariuomenė

Šv. Ignoto g. 8/29, LT-01121 Vilnius

Įmonės kodas 188732677

Tel. (85) 2785081

Faksas : (85) 2785286

PVM mokėtojo kodas LT887326716

A/s
	12. Pardavėjo rekvizitai

II. PREKIŲ PIRKIMO-PARDAVIMO SUTARTIS
BENDROJI DALIS

20............................ Nr.

         (sudarymo vieta)

1. Sąvokos

1.1. Šioje sutartyje naudojamos pagrindinės sąvokos:
1.1.1. Sutartis – šios prekių pirkimo–pardavimo sutarties bendroji ir specialioji dalys, prekių pirkimo–pardavimo sutarties priedai. 

1.1.2. Sutarties Šalys - Pirkėjas ir Pardavėjas:

1.1.2.1. Pirkėjas – tai Sutarties šalis, kurios rekvizitai nurodyti Sutartyje, perkantis Prekę šioje Sutartyje nurodytomis sąlygomis;

1.1.2.2. Pardavėjas – tai Sutarties šalis, kurios rekvizitai nurodyti Sutartyje, parduodantis Prekę šioje Sutartyje nurodytomis sąlygomis.
1.1.3. Gavėjas – Pirkėjo padalinys, nurodytas Sutarties specialiojoje dalyje arba Sutarties priede, kuriam pristatomos prekės.

1.1.4. Tretysis asmuo – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), kuris nėra šios Sutarties šalis.

1.1.5. Licencijos - visos reikalingos licencijos ir/arba leidimai būtini Sutarties vykdymui.
1.1.6. Sutarties objektas - prekės ir visos su jų pardavimu susijusios paslaugos (personalo apmokymai, instaliavimas, įdiegimas, pristatymas ir kt.), dėl kurių Sutarties šalys susitarė Sutarties specialiojoje dalyje ir kurios atitinka Pirkėjo nustatytus reikalavimus.
1.1.7. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Pardavėjas įsipareigoja sumokėti Pirkėjui, jeigu prievolė neįvykdyta arba netinkamai įvykdyta.

1.1.8. Kainodaros taisyklės – sutartyje nustatyta kaina ar sutarties kainos apskaičiavimo bei kainos koregavimo taisyklės.

1.1.9. Prekių siunta – tai vienu metu pristatomų prekių kiekis.

1.1.10. Prekių partija – tai iš tos pačios medžiagos partijos pagamintų prekių siuntos.
1.1.11.. Medžiagų partija – tam tikras medžiagos kiekis, pagamintas iš tų pačių žaliavų, gautų iš to paties Pardavėjo pagal tą pačią technologiją, tomis pačiomis sąlygomis. Nustatytos medžiagos partijos kokybę patvirtinančiu įrodymu laikomas atitikties įvertinimo pažymėjimas arba sertifikatas.
1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).
1.3. Sutarties dalių ir straipsnių pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.

1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 

1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra po to einanti darbo diena. 
1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.

1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.
2. Sutarties kaina/prekių įkainiai/kainodaros taisyklės
2.1. Sutarties kaina/įkainiai - pinigų suma, kurią Pirkėjas Sutartyje nustatyta tvarka ir terminais įsipareigoja sumokėti Pardavėjui.

2.2. Sutarties kaina/įkainiai yra pastovūs ir nekeičiami visą sutarties galiojimo laikotarpį, išskyrus atvejus, kai po Sutarties pasirašymo keičiasi prekėms taikomo PVM/akcizų tarifas. Perskaičiuota kaina/įkainiai įforminami raštišku Šalių susitarimu ir taikomi prekėms, kurios pristatomos po tokio Šalių pasirašyto susitarimo įsigaliojimo dienos (jei spec. dalyje nurodyta, kad ši sąlyga taikoma).
2.3. Prekių įkainiai keičiami vadovaujantis Sutarties priede nustatytomis kainodaros taisyklėmis. Perskaičiuoti įkainiai įforminami raštišku Šalių susitarimu ir taikomi prekėms, kurios pristatomos po tokio Šalių pasirašyto susitarimo įsigaliojimo dienos (jei spec. dalyje nurodyta, kad ši sąlyga taikoma).

2.4. Į Sutarties kainą turi būti įskaičiuota prekių kaina, visos išlaidos ir mokesčiai. Į prekių įkainius turi būti įskaičiuotos visos su prekių pardavimu susijusios išlaidos ir mokesčiai (taikoma, jeigu sutartyje nėra nurodoma Sutarties kaina). Pardavėjas į Sutarties kainą/prekių įkainius privalo įskaičiuoti visas su prekių tiekimu susijusias išlaidas, įskaitant, bet neapsiribojant:

2.4.1. logistikos (transportavimo) išlaidas;

2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su prekių tiekimu susijusias išlaidas;

2.4.3. visas su dokumentų, kurių reikalauja Pirkėjas, rengimu ir pateikimu susijusias išlaidas;

2.4.4. pristatytų prekių surinkimo vietoje ir/arba paleidimo, ir/arba priežiūros išlaidas;

2.4.5. aprūpinimo įrankiais, reikalingais pristatytų prekių surinkimui ir/arba priežiūrai, išlaidas;

2.4.6. naudojimo ir priežiūros instrukcijų, numatytų Techninėje specifikacijoje, pateikimo išlaidas;

2.4.7. prekių garantinio remonto išlaidas.

2.5. Užsienio valiutų kursų svyravimo, gamintojų kainų keitimo rizika tenka Pardavėjui.
3. Prekių tiekimo terminai ir sąlygos

3.1. Prekės pristatomos Sutarties specialiojoje dalyje (arba Sutarties priede (-uose)) numatytais terminais ir tvarka.

3.2. Prekes Pardavėjas pristato savo rizika be papildomo apmokėjimo. Pirkėjas nuosavybės teisę į prekes įgyja abiem Šalims pasirašius perdavimo-priėmimo aktą, kuris pasirašomas tik tuo atveju, jeigu prekės yra kokybiškos ir atitinka Sutartyje ir jos priede (-uose) joms nustatytus reikalavimus (jeigu pasirašomas). Kai pristatytos prekės yra kokybiškos ir atitinka Sutartyje ir jos priede (-uose) joms nustatytus reikalavimus (jeigu pasirašomas) priėmimo-perdavimo aktas turi būti pasirašomas ne vėliau kaip per 30 dienų, išskyrus kai prekėms atliekami laboratoriniai bandymai. 
3.3. Už prekes, pateiktas viršijant Sutartyje/paraiškose/užsakymuose nurodytus kiekius, Pirkėjas neapmoka.
3.4. Pardavėjui pristačius mažesnę prekių siuntą negu nurodyta Sutartyje/paraiškose/užsakymuose, Pirkėjas grąžina Pardavėjui pristatytą prekių siuntą bei laikoma, kad prekės nebuvo pristatytos, o Pardavėjui (jeigu dėl to praleidžiamas prekių pristatymo terminas) taikomos Sutarties bendrosios dalies 11.1 punkte numatytos sankcijos. 
3.5. Pardavėjas įsipareigoja po Sutarties įsigaliojimo Sutarties specialioje dalyje nurodytais terminais:

3.5.1. parengti, pagaminti, suderinti su Pirkėju ir patvirtinti perkamų prekių darbinius etalonus (2 egz., vienas - Pirkėjui, antras – Pardavėjui), kurie atitiktų Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma);

3.5.2. suderinti su Pirkėju ir pateikti teiktiną prekių kokybės užtikrinimo planą, parengtą pagal Teiktino kokybės užtikrinimo plano rengimo rekomendacijas arba Sutarties specialioje dalyje nurodytus standartus (jei spec. dalyje nurodyta, kad ši sąlyga taikoma);

3.5.3. suderinti su Pirkėju prekės naudojimo (priežiūros) instrukciją, kuri pateikiama kartu su kiekviena preke (jei spec. dalyje nurodyta, kad ši sąlyga taikoma).

3.6. Pirkėjas Sutarties 3.5 punkte nurodytus prekių darbinius etalonus ir su juo pateiktus prekės gamybai naudojamų pagrindinių ir pagalbinių medžiagų pavyzdžius Pardavėjui grąžina tik tada, kai Pardavėjas būna įvykdęs visus sutartinius įsipareigojimus, įskaitant garantinius įsipareigojimus.

3.7. Sutarties vykdymo metu Sutartyje nurodytas prekės gamintojas gali būti keičiamas kitu gamintoju tik dėl objektyvių aplinkybių, kurių Pardavėjui nebuvo galima numatyti paraiškos/pasiūlymo pateikimo momentu.  Sutartyje nurodyto gamintojo keitimas kitu galimas tik iš anksto raštu suderinus su Pirkėju ir pasirašius susitarimą dėl gamintojo pakeitimo.  Prašymas dėl Sutartyje nustatyto gamintojo keitimo kitu, Pirkėjui pateikiamas raštu, nurodant tokio keitimo priežastis, kartu Pardavėjas, privalo pateikti dokumentus, patvirtinančius siūlomo naujo gamintojo prekių atitikimą Sutarties reikalavimams, suderinti ir patvirtinti naujo gamintojo prekių darbinius pavyzdžius (jeigu pagal Sutarties reikalavimus buvo privalomas darbinių pavyzdžių tvirtinimas). Naujo gamintojo prekės turi atitikti Sutartyje ir jos priede (-uose) perkamoms prekėms nustatytus reikalavimus, tiekiamos už tą pačia kainą, o jų techniniai duomenys negali būti prasteni už techninius duomenis prekių, dėl kurių buvo sudaryta Sutartis.
3.8. Pardavėjas įsipareigoja nepasitelkti priešiškų valstybių piliečių (darbuotojų, subtiekėjų ir kt.), kai vykdant Sutartyje numatytus įsipareigojimus reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. Pardavėjas įsipareigoja ne mažiau kaip prieš 3 darbo dienas iki patekimo į karinę teritoriją pranešti krašto apsaugos sistemos institucijai ar jos padaliniui, į kurio karinę teritoriją bus ketinama patekti, ir nurodyti ketinančių patekti į karinę teritoriją asmenų vardus, pavardes, pareigas, pilietybes ir lankymosi karinėje teritorijoje trukmę. Pardavėjo atstovai, patekdami į karinę teritoriją, privalo pateikti asmens tapatybę ir pilietybę patvirtinančius dokumentus.
4. Mokėjimo terminai ir sąlygos

4.1. Pardavėjui sumokama, kai sutarties objektas atitinkantis Sutartyje ir jos priede (-uose) nustatytus reikalavimus perduodamas Pirkėjui, abiem Šalims pasirašius perdavimo - priėmimo aktą (jeigu pasirašomas), per 30 (trisdešimt) dienų nuo perdavimo-priėmimo akto pasirašymo (jeigu pasirašomas) ir sąskaitos gavimo dienos (sąskaitą faktūra taip pat turi būti išsiųsta ir elektroninėmis priemonėmis). Jei nustatomos kitokios apmokėjimo sąlygos, jos turi būti nustatytos sutarties specialioje dalyje.
4.2. Pardavėjui pristačius prekes, Pirkėjas per 3 (tris) dienas turi teisę nuspręsti, ar Pardavėjo pristatytoms prekėms (nustatytai prekių partijai ar/ir siuntai) bus atliekami laboratoriniai bandymai tam, kad būtų įsitikinta, jog prekės atitinka Sutartyje ir jos priede (-uose) nustatytus reikalavimus. Jeigu Pirkėjas priima sprendimą, kad laboratoriniai bandymai prekėms nebus atliekami, prekės, atitinkančios Sutartyje ir priede/uose nustatytus reikalavimus, priimamos ir už priimtas prekes Pirkėjas sumoka Pardavėjui per 30 (trisdešimt) dienų nuo sąskaitos gavimo dienos. Jeigu Pirkėjas nusprendžia, kad laboratoriniai bandymai prekėms bus atliekami, už prekes sumokama per 30 (trisdešimt) dienų po to, kai yra gauti laboratorinių bandymų rezultatai ir patvirtinta, kad prekės atitinka Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
4.3. Jeigu už prekes bus mokamas Sutarties specialiojoje dalyje nurodyto dydžio avansas, Pardavėjas įsipareigoja per 5 (penkias) darbo dienas nuo pranešimo gavimo dienos pateikti Pirkėjo sumokamo avanso sumai, avansinio apmokėjimo banko garantiją arba draudimo bendrovės laidavimo raštą (kuri/-is galiotų 2 (du) mėnesius ilgiau nei prekių pristatymo terminas) ir avansinio mokėjimo sąskaitą.

4.4. Banko garantijoje ar laidavimo rašte privalo būti įrašyta, kad garantas/laiduotojas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio Sutarties nutraukimą dėl Pardavėjo kaltės, iš Pirkėjo gavimo, sumokėti Pirkėjui sumą, neviršijant laidavimo/garantijos sumos, pinigus pervedant į Pirkėjo sąskaitą. 

4.5. Negali būti nurodyta, kad garantas ar laiduotojas atsako tik už tiesioginių nuostolių atlyginimą. Negali būti įrašytos nuostatos ar sąlygos, kurios įpareigotų Pirkėją įrodyti garantiją ar laidavimo raštą išdavusiai įmonei, kad su Pardavėju Sutartis nutraukta teisėtai arba kitaip leistų garantiją ar laidavimo raštą išdavusiai įmonei nemokėti (arba vilkinti mokėjimą) garantija ar laidavimu užtikrinamos (laiduojamos) sumos. 

4.6. Avansinio apmokėjimo banko garantija arba draudimo bendrovės laidavimo raštas, neatitinkantys Sutarties bendrosios dalies 4.3-4.5. punktuose nustatytų reikalavimų, nebus priimami. Tokiu atveju bus laikoma, kad Pardavėjas avansinio apmokėjimo banko garantijos arba draudimo bendrovės laidavimo rašto Pirkėjui nepateikė ir bus taikomas Sutarties 4.1 punktas.

4.7. Pirkėjas avansą sumoka per 10 (dešimt) dienų nuo avansinio apmokėjimo banko garantijos ar draudimo bendrovės laidavimo rašto ir avansinio mokėjimo sąskaitos gavimo (jei spec. dalyje nurodyta, kad ši sąlyga taikoma) dienos.

5. Prekių kokybė

5.1. Prekės turi atitikti Sutartyje ir jos priede (-uose) nurodytus reikalavimus. 
5.2. Pardavėjas sutinka, kad, vadovaujantis LKS STANAG 4107 reikalavimais, Valstybinio kokybės užtikrinimo atstovas Lietuvoje gali kreiptis į atitinkamą NATO valstybės ar organizacijos Valstybinio kokybės užtikrinimo padalinį Pardavėjo valstybėje, kad būtų vykdoma Valstybinio kokybės užtikrinimo priežiūra sutarties vykdymo laikotarpiu (jei spec. dalyje nurodyta, kad ši sąlyga taikoma). Jeigu Pardavėjas nėra gamintojas, šis reikalavimas įtraukiamas į Pardavėjo sutartį su jam prekes pagaminusiu tiekėju, apie tai informuojant Pirkėją (jei spec. dalyje nurodyta, kad ši sąlyga taikoma).
5.3. Prekių priėmimo metu nustačius jų neatitikimą Sutartyje ir jos priede (-uose) nustatytiems reikalavimams, nedelsiant kviečiami Pardavėjo atstovai, kuriems dalyvaujant surašomas aktas, prekės nepriimamos, o Pardavėjui taikoma sutartinė atsakomybė (šiuo atveju sutartinė atsakomybė taikoma, jeigu prekių pristatymo terminas jau pasibaigęs).

5.4. Tuo atveju, kai konfliktas dėl prekių kokybės ir jų atitikimo Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertu darbu susijusias išlaidas padengia Šalis, kurios nenaudai priimtas ekspertų sprendimas.

5.5. Pirkėjui, vadovaujantis Sutarties bendrosios dalies 4.2 punktu, nusprendus prekėms atlikti laboratorinius bandymus, iš pasirinktos prekių siuntos, dalyvaujant Pardavėjo atstovui, pasirenkamas Sutarties specialioje dalyje nurodytas prekių kiekis, kurių atitikimas reikalavimams, nustatytiems Sutartyje ir priede (-uose) bus tikrinamas (jei spec. dalyje nurodyta, kad ši sąlyga taikoma).
5.6. Jeigu laboratorinių bandymų metu patikrinus prekių atitikimą reikalavimams, nustatytiems sutartyje ir priede (-uose), nustatoma, kad prekės jų neatitinka, surašomas aktas, likusios prekės (partija ir/ar siunta) nepriimamos ir visas prekių kiekis grąžinamas Pardavėjui. Už prekes neapmokama bei laikoma, kad prekės nebuvo pristatytos, o Pardavėjui taikomos sutarties bendrosios dalies 11.1 punkte numatytos sankcijos. Nustačius prekių neatitikimą sutartyje ir priede (-uose) nustatytiems reikalavimams, Pirkėjas už bandymams panaudotas prekes neapmoka, o Pardavėjas turi apmokėti laboratorinių bandymų išlaidas bei sumokėti Pirkėjui 10% dydžio nuo išbrokuotos partijos vertės Šalių iš anksto sutartus minimalius nuostolius, kurie skirti atlyginti Pirkėjo patirtas administracines išlaidas, organizuojant prekių laboratorinių bandymų procedūras. Tokiu atveju Pardavėjas privalo vietoj jam grąžintų prekių, neatitinkančių sutartyje ir priede (-uose) nustatytiems reikalavimams, pristatyti naujas, sutarties ir priede (-uose) nustatytus reikalavimus atitinkančias prekes. Prekių keitimas vykdomas Sutarties specialiojoje dalyje nustatytu terminu (jei spec. dalyje nurodyta, kad ši sąlyga taikoma).
5.7. Jeigu laboratorinių bandymų metu patikrinus prekių atitikimą reikalavimams, nustatytiems sutartyje ir jos priede (-uose), nustatoma, kad prekės juos atitinka, Pirkėjas apmoka laboratorinių bandymų išlaidas, o Pardavėjas turi laboratoriniams bandymams panaudotas prekes pakeisti Pirkėjui naujomis prekėmis be papildomo apmokėjimo.
6. Prekės kokybės garantija
6.1. Prekėms suteikiamas Sutarties specialiojoje dalyje (arba Sutarties priede) nurodytas kokybės garantijos/tinkamumo naudoti terminas.

6.2. Kokybės garantijos/tinkamumo naudoti termino metu Pardavėjas privalo ne vėliau kaip per Sutarties specialiojoje dalyje nustatytą terminą savo sąskaita prekę su trūkumais pakeisti nauja preke trūkumų šalinimo laikotarpiui, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
6.3. Kokybės garantijos termino metu Pardavėjas privalo ne vėliau kaip per Sutarties specialiojoje dalyje nustatytą terminą savo sąskaita pašalinti prekių trūkumus arba, nepavykus jų pašalinti, prekę su trūkumais savo sąskaita pakeisti nauja, atitinkančia šioje Sutartyje ir jos priede (-uose) nustatytus reikalavimus/Tinkamumo naudoti termino metu Pardavėjas privalo ne vėliau kaip per Sutarties specialiojoje dalyje nustatytą terminą savo sąskaita pakeisti prekes atitinkančiomis šioje Sutartyje ir jos priede (-uose) nustatytiems reikalavimams (jei spec. dalyje nurodyta, kad ši sąlyga taikoma).
6.4. Apie garantinio/tinkamumo naudoti termino metu pastebėtus prekių trūkumus Pardavėjas informuojamas raštu (faksu arba paštu). Pareikšti pretenziją dėl prekės kokybės galima viso garantinio/tinkamumo naudoti termino galiojimo metu.

6.5. Pirkėjas prekių kokybės garantijos termino metu gali nuspręsti atlikti laboratorinius bandymus iš pasirinktos prekių siuntos arba kiekvienos partijos (jeigu siuntą sudaro kelios partijos), dalyvaujant Pardavėjo atstovui, pasirenkant Sutarties specialioje dalyje nurodytą prekių kiekį, kurių atitikimas reikalavimams, nustatytiems Sutartyje ir priede (-uose) bus tikrinamas. Tuo atveju, kai gauti laboratorinių bandymų rezultatai neatitinka Sutarties priede (-uose) prekėms nustatytų reikalavimų, brokuojama visa pristatyta prekių siunta/partija ir laboratorinių bandymų išlaidas, apmoka Pardavėjas. Brokuotų prekių pakeitimas kokybiškomis vykdomas pagal Sutarties bendrosios dalies 6.3 punkto nuostatas (jei spec. dalyje nurodyta, kad ši sąlyga taikoma).
6.6. Jeigu prekė pakeičiama nauja, jai suteikiamas naujas Sutarties specialiojoje dalyje nurodytas garantinis terminas, kuris skaičiuojamas nuo naujos prekės perdavimo-priėmimo akto pasirašymo dienos. 
6.7. Prekių, kuriomis Pirkėjas negalėjo naudotis trūkumų šalinimo metu, kokybės garantijos terminas pratęsiamas laikotarpiu, kuris yra lygus prekės trūkumų šalinimo laikotarpiui.
6.8. Sutarties specialiojoje dalyje (arba Sutarties priede) nurodyta kokybės garantija netaikoma, jeigu Pardavėjas įrodys, kad prekių trūkumai atsirado dėl neteisingo ar netinkamo Pirkėjo elgesio su prekėmis arba trečiųjų asmenų veiklos, arba nenugalimos jėgos.

7. Nenugalimos jėgos (force majeure) aplinkybės.

7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
8. Kodifikavimas 

8.1. Per 5 (penkias) dienas po Sutarties įsigaliojimo Pardavėjas privalo pateikti Pirkėjui jo nurodytu adresu pasirašytos Sutarties kopiją ir perkamoms prekėms identifikuoti reikalingus duomenis pagal šios Sutarties priede pateiktas formas „Kodifikuotinų materialinių vertybių sąrašas“ ir „Informacija apie gamintoją ir tiekėją“. Pardavėjas turi pateikti užpildytas ir pasirašytas formas elektroniniu pavidalu arba popierines jų kopijas (jei spec. dalyje nurodyta, kad ši sąlyga taikoma).
8.2. Pirkėjui pareikalavus, Pardavėjas privalo per 5 (penkias) dienas nemokamai pateikti kodifikavimui reikalingą papildomą techninę dokumentaciją (pvz. technines charakteristikas, brėžinius, nuotraukas, katalogus, nuorodas ir pan.)
9. Sutarties nutraukimas

9.1. Ši Sutartis gali būti nutraukta:

9.1.1. raštišku Šalių susitarimu; 

9.1.2. nenugalimos jėgos aplinkybėms užtrukus ilgiau nei Specialiojoje sutarties dalyje nurodytą dienų skaičių (priklausomai nuo sutarties vykdymo specifikos, konkretus terminas nurodomas Specialiojoje dalyje gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus.

9.2. Pirkėjas, ne vėliau kaip prieš 7 (septynias) dienas raštu informavęs Pardavėją turi teisę vienašališkai nutraukti Sutartį, jeigu:

9.2.1. Pardavėjas vėluoja pristatyti prekes Sutarties specialioje dalyje nurodytu terminu; 

9.2.2. Pardavėjas nevykdo (ar informuoja, kad negalės vykdyti) sutartinio įsipareigojimo tiekti prekes;

9.2.3. Pardavėjas didina prekių kainas/įkainius, išskyrus Sutarties bendrosios dalies 2.2 punkte numatytą atvejį;

9.2.4. Pardavėjas nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;

9.2.5. Pardavėjas nevykdo Sutarties bendrosios dalies 12.4 punkte numatyto įsipareigojimo (jeigu sutarties vykdymas bus užtikrintas laidavimu arba banko garantija);

9.2.6. Pardavėjo pateiktos prekės ar jų kokybė neatitinka Sutartyje ir jos priede (-uose) nustatytų reikalavimų;

9.2.7. Pardavėjas nustatytu laiku nepateikia avansinio apmokėjimo banko garantijos, kuri galiotų ne mažiau kaip nurodyta Sutarties bendrosios dalies 4.3. punkte (jeigu pagal sutarties sąlygas numatytas avanso mokėjimas);
9.2.8. Pardavėjas yra likviduojamas ar kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo.
9.3. Nutraukus sutartį, Pardavėjas per 10 (dešimt) dienų nuo Sutarties nutraukimo dienos turi grąžinti Pirkėjui jo sumokėtą avansą (jei toks buvo sumokėtas) už prekes, kurios nebuvo pristatytos. 
10. Ginčų sprendimo tvarka

10.1. Sutartis sudaryta ir turi būti aiškinama pagal Lietuvos Respublikos teisę.

10.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo (arba jeigu Pirkėjas ne juridinis asmuo, o Lietuvos kariuomenės padalinys „pagal juridinio asmens – Lietuvos kariuomenės“) buveinės vietą.

11. Atsakomybė

11.1. Pavėlavęs pristatyti prekes per Sutarties specialiojoje dalyje nurodytą terminą, Pardavėjas moka Pirkėjui 0,2 % dydžio nuo nepristatytų prekių vertės už kiekvieną uždelstą dieną/valandą (taikoma priklausomai nuo to, kaip įsipareigojimo terminas yra skaičiuojamas Sutarties specialiojoje dalyje) Šalių iš anksto sutartus minimalius nuostolius, kurių sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius Pardavėjui nevykdant arba netinkamai vykdant sutartį. Šalių iš anksto sutartus minimalius nuostolius Pardavėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.

11.2. Kokybės garantijos termino metu pavėlavęs per Sutarties specialioje dalyje nustatytą terminą įvykdyti Sutarties bendrosios dalies 6.2 punkte nustatytus įsipareigojimus, Pardavėjas moka Pirkėjui 0,2 % dydžio nuo prekių, kurios yra nepakeistos, vertės už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius Pardavėjui nevykdant arba netinkamai vykdant savo įsipareigojimus, susijusius su prekių garantija/tinkamumo naudoti terminu.
11.3. Garantinio/tinkamumo naudoti termino metu pavėlavęs per Sutarties specialioje dalyje nustatytą terminą įvykdyti Sutarties bendrosios dalies 6.3 punkte nustatytus įsipareigojimus, Pardavėjas moka Pirkėjui 0,2 % dydžio nuo prekių, kurių trūkumai nepašalinti, ar prekių, kurios yra nepakeistos, vertės už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius Pardavėjui nevykdant arba netinkamai vykdant savo įsipareigojimus, susijusius su prekių garantija/tinkamumo naudoti terminu.

11.4. Nutraukus Sutartį dėl Sutarties bendrojoje dalyje 9.2.1, 9.2.2, 9.2.3, 9.2.5, 9.2.6, (9.2.7 (jeigu pagal sutarties sąlygas numatytas avanso mokėjimas)) punktuose išvardintų priežasčių, Pardavėjas per 14 (keturiolika) dienų (skaičiuojant nuo Sutarties nutraukimo dienos) turi sumokėti Pirkėjui ne mažiau kaip 7 (septynių) % sutarties kainos (arba bendros pasiūlymo kainos (su PVM - jeigu į sutarties kainą PVM įskaičiuojamas) (konkretus procentinis dydis arba konkreti fiksuota suma nurodoma Sutarties specialioje dalyje) Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų vertės. Šalių iš anksto sutartų minimalių nuostolių sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius, Pardavėjui nevykdant ar netinkamai vykdant sutartį.

11.5. Nutraukus Sutartį dėl Sutarties bendrojoje dalyje 9.2.4 punkte nurodytos priežasties, Pardavėjas per 7 (septynias) dienas (skaičiuojant nuo Sutarties nutraukimo dienos) turi sumokėti Pirkėjui prekių su trūkumais įsigijimo vertės dydžio Šalių iš anksto sutartus minimalius nuostolius, bet ne daugiau kaip visų pagal šią Sutartį neįvykdytų įsipareigojimų vertės. Šalių iš anksto sutartų minimalių nuostolių sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius, Pardavėjui nevykdant ar netinkamai vykdant sutartį. 
11.6. Kiti sutartinės atsakomybės taikymo Pardavėjui atvejai nurodyti Sutarties specialiojoje dalyje.
11.7. Finansavimo vėlavimas iš biudžeto yra sąlyga visiškai atleidžianti Pirkėją nuo civilinės atsakomybės ir palūkanų mokėjimo už pavėluotą atsiskaitymą.

12. Sutarties galiojimas

12.1. Sutartis įsigalioja abiem Šalims ją pasirašius ir Pardavėjui pateikus Pirkėjui Sutarties įvykdymo užtikrinimo banko garantiją ar draudimo bendrovės laidavimo raštą (sąlyga taikoma, jeigu sutarties vykdymas bus užtikrintas laidavimu arba banko garantija), užtikrinantį Sutarties bendrosios dalies 11.4 punkte nurodytos sumos sumokėjimą (Banko garantijoje ar draudimo bendrovės laidavimo rašte garantas/laiduotojas turi įsipareigoti sumokėti Sutarties bendrosios dalies 11.4 punkte nurodytą sumą Pirkėjui nutraukus Sutartį dėl bent vienos iš 9.2.1 - 9.2.7 punktuose išvardintų priežasčių). Garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimamas, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą sutarties 11.4 punkte) (jeigu sutarties vykdymas bus užtikrintas laidavimu arba banko garantija).
12.2. Garantas/laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant Pardavėjo kaltei, įvykdyti prievolę ir sumokėti įsipareigotą sumą, pinigus pervedant į Pirkėjo sąskaitą (jeigu sutarties vykdymas bus užtikrintas laidavimu arba banko garantija).
12.3. Pardavėjas ne vėliau kaip per 5 (penkias) darbo dienas po Sutarties pasirašymo pateikia Pirkėjui Sutarties bendrosios dalies 12.1 punkte nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas prekių tiekimo terminas ar Sutarties galiojimo terminas. Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas neturi būti siejamas su visišku Pirkėjo patirtų nuostolių atlyginimu ir neatleidžia Pardavėjo nuo pareigos juos atlyginti pilnai (jeigu sutarties vykdymas bus užtikrintas laidavimu arba banko garantija). 
12.4. Jei sutarties vykdymo metu sutarties įvykdymo užtikrinimą išdavęs juridinis asmuo (bankas ar draudimo bendrovė) negali vykdyti savo įsipareigojimų (sustabdoma veikla, paskelbiamas moratoriumas ir pan.), Pardavėjas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei Pardavėjas nepateikia naujo Sutarties įvykdymo užtikrinimo, Pirkėjas turi teisę nutraukti Sutartį, Sutarties bendrosios dalies 9.2.5 punkte nustatyta tvarka.

12.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos Pardavėjui pateikus raštišką prašymą (jeigu sutarties vykdymas bus užtikrintas laidavimu arba banko garantija).
12.6. Sutarties sąlygos pirkimo sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje/Viešųjų pirkimų, atliekamų gynybos ir saugumo srityje įstatymo 6 straipsnyje nustatyti principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo dokumentuose.

12.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas nesikreipiant į Viešųjų pirkimų tarnybą. Toks sutarties sąlygų patikslinimas nebus laikomas Sutarties sąlygų keitimu.

12.8. Sutartis gali būti pratęsta Sutarties Specialiojoje dalyje nustatytomis sąlygomis.
12.9. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.

13. Susirašinėjimas

13.1. Pirkėjo ir Pardavėjo vienas kitam siunčiami pranešimai lietuvių/anglų (taikoma, jeigu sutartis sudaroma anglų kalba) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu, faksu arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.

13.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

14. Konfidencialumas

14.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. 

14.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus.

14.3. Pardavėjas įsipareigoja be Pirkėjo išankstinio rašytinio sutikimo nenaudoti Pirkėjo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus. 

15. Baigiamosios nuostatos

15.1. Sutartis sudaryta lietuvių/anglų, lietuvių ir anglų kalba dviem/keturiais egzemplioriais (po vieną/du kiekvienai Šaliai) (taikoma priklausomai nuo to kokiomis kalbomis bus sudaroma sutartis). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio pardavėju lietuvių ir anglų kalba ).
15.2. Šią sutartį sudaro Sutarties bendroji ir specialioji dalys bei sutarties priedas (-ai). Visi šios Sutarties priedai yra neatskiriama Sutarties dalis. 

15.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.

15.4. Pažeidęs šios sutarties dalies 15.3 punkte nurodytą įpareigojimą Pardavėjas moka Pirkėjui 5 proc. sutarties/pasiūlymo kainos dydžio šalių iš anksto sutartų minimalių nuostolių sumą, jeigu sutarties Specialiojoje dalyje nenustatyta kitaip.
15.5. Pardavėjas garantuoja, kad turi visas Sutarties įvykdymui reikalingas licencijas. Pardavėjas įsipareigoja atlyginti Pirkėjui nuostolius, jeigu Pirkėjui būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 

15.6. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties Šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).
15.7. Pardavėjo paskirtas asmuo/asmenys, kurie atstovauja Pardavėjui, priiminėja ir tvirtina Pirkėjo teikiamus prekių užsakymus, tiekiamų prekių sąmatą, dalyvauja susitikimuose su Pirkėju ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje. 

15.8. Pirkėjo paskirti asmuo/asmenys, kurie atstovauja Pirkėjui, teikia Pardavėjui prekių užsakymus, prekių sąmatą, dalyvauja susitikimuose su Pardavėju ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje. 

Priedas Nr. 1

PREKIŲ PIRKIMO – PARDAVIMO SUTARTIES 2026 PS/ 
Sudarytos tarp Pajėgų vadovybės ir XXXX

SPEC. BALISTINIO ŠALMO

TECHNINĖ SPECIFIKACIJA

I SKYRIUS

BENDROSIOS NUOSTATOS

1. Spec. balistinis šalmas (toliau – šalmas) yra skirtas kariams apsaugoti kario galvą (pakaušio, viršugalvio sritis) nuo sprogimo smūginės bangos, šaudmenų ir skeveldrų žalojamojo ir kitokio mechaninio poveikio (sutrenkimų, traumų) ir išlaikyti aukštą komunikacijos lygį, naudojant klausos apsaugos interaktyvias priemones.

2. Šalmą turi būti patogu naudoti atvirose vietovėse, uždaroje aplinkoje, miške, miesto sąlygomis ir transporto priemonėse. Šalmo konstrukcija, dydis, svoris tvirtinimo ant galvos mechanizmas neturi trukdyti kariui vykdant užduotis matyti, judėti mūšio lauke, žygiuoti pėsčiomis, transportavimo įvairiomis transporto priemonėmis metu ir laisvam kritimui ore.

3. Šalmo konstrukcija turi leisti eksploatuoti šalmą kuris bus veikiamas natūralių klimato veiksnių, būdingų A1–C1 (A1 +32°C / +49°C ir C1 -32°C / -21°C ) aplinkai pagal NATO STANAG 4370.

4. Garantijos terminas gaubtui – ne trumpesnis kaip 5 metai nuo prekių perdavimo priėmimo akto pasirašymo dienos. Kitiems šalmo komplekto elementams - ne trumpesnis kaip 24 (dvidešimt keturi) mėnesiai aktyvios eksploatacijos sąlygomis (kuris skaičiuojamas nuo prekių išdavimo iš Pirkėjo sandėlio dienos) ir 5 metų nuo prekių perdavimo – priėmimo akto pasirašymo dienos.

II SKYRIUS

TECHNINIAI REIKALAVIMAI

5. Šalmo komplektaciją turi sudaryti:

5.1. šalmo gaubtas;

5.2. šalmo vidinės įrangos elementai: modulinė pagalvėlių sistema, tikslaus dydžio reguliavimo ir šalmo fiksavimo sistema, šalmo stabilumo palaikymo mechanizmas su smakro fiksavimu, atsegimo ir užsegimo sagtele;

5.3. ant šalmo tvirtinami elementai (bendras elementų svoris neturi viršyti 150 g (±5%)): du bėgeliai (iš abiejų šonų po vieną) ir naktinio matymo įrenginio laikiklis;

5.4. įrangos tvirtinimo elementai: 1 vnt., „picatinny“ bėgelis;

5.5. papildomos įrangos tvirtinimui švelnios pusės kibaus tekstilinio užsegimo juostos pritvirtintos šalmo gaubto šonuose, gale ir viršuje (užsegimų spalva artima šalmo gaubto spalvai).

6. naudojami šalmų dydžiai pateikti 1 lentelėje.

1 lentelė

	Dydis
	S
	M
	L
	XL

	Galvos apimtis, cm
	52 – 56
	55 – 59
	58 – 62
	61-64


7. Šalmo balistinės apsaugos savybės ir kiti reikalavimai:

7.1. Šalmas turi apsaugoti kario pakaušį, viršugalvį ir smilkinių sritis nuo smūgio bangos, šaudmenų ir skeveldrų žalojančio poveikio bei kitokio mechaninio poveikio (sutrenkimų, traumų) ir atitikti žemiau esančioje 2 lentelėje minimalius balistinės apsaugos reikalavimus.

2 lentelė

	Pavadinimas
	Reikalavimas
	Standartas

	Šalmo balistinė apsauga
	9 mm FMJ 426 m/s ± 15 m/s

357 Sig FMJ FN 430 m/s ± 15 m/s
	Pagal NIJ 0106.01 arba lygiaverčiame standarte nustatytus reikalavimus.

	Papildoma balistinė apsauga
	7,62x25 FMJ (Tokarev) 420 m/s ± 15 m/s
	Sustabdo 3 kulkas iš trijų ir leidžiama deformacija

(angl BFD – Backface Deformation) ≤ 25 mm

	Apsauga nuo skeveldrų
	V50 (1,1 g. FSP) > 800 m/s
	Pagal NATO STANAG 2920 

arba lygiavertį

	Leidžiama deformacija

(angl BFD – Backface Deformation)
	≤ 25 mm 
	Pagal NATO STANAG 2920, HPW-TP-0401.01B arba lygiaverčiuose standartuose nustatytus reikalavimus


7.2. Šalmas turi būti ergonomiškas ir funkcionalus: svorio centras turi būti maksimaliai artimas galvos svorio centrui.

7.3. Šalmo gaubto danga turi būti samanų spalvos artimos 6003 (olive green) pagal RAL spalvų katalogą (spalva derinama pavyzdžių derinimo metu).

7.4. Gaubto danga turi tolygiai padengti šalmo gaubto paviršių ir apvadą, neatspindėti šviesos (neblizgėti, būti matinio paviršiaus), neturi būti matomi įtrūkimai, subraižytos vietos, dėmės (pvz., lupimasis, pūslės ar pleiskanojimas), pašalinės medžiagos ant apdailos arba įterptos į dangą.

8. Reikalavimai šalmo svoriui ir balistinės apsaugos plotui:

8.1. Trečioje lentelėje nurodyti leistini maksimalūs šalmo svoriai ir balistinės apsaugos plotas su vidine pagalvėlių sistema, šalmo stabilumo palaikymo sistema, naktinio matymo prietaiso laikikliu ir šoniniais bėgeliais.

3 lentelė

	Dydis
	Šalmo svoris (g)

(maksimalus)


	Šalmo balistinės apsaugos plotas (cm²) 

	S
	≤ 1350
	≥ 920

	M
	≤ 1400
	≥ 950

	L
	≤ 1450
	≥1020

	XL
	≤ 1500
	≥1090


8.2. Šalmo konstrukcija turi užtikrinti galimybę naudoti šalmą kartu su dujokaukėmis M-50, M-95, apsauginiais akiniais, apsauginėmis ausinėmis, pasišvietimo priemone, indentifikavimo ir naktinio matymo prietaisais (BPS-14, PVS–14, PVS–21), veido ir kita papildoma šalmo balistine apsauga.

9. Šalmo gaubtas – „High cut“ ovalinio sferinio segmento formos, užtikrinantis galvos srities apsaugą, pritaikytas (patogus) dėvėti su šarvine liemene, ausinėmis, šaudyti, stovint, priklaupus, sėdint arba gulint. 

9.1. Šalmo gaubtas, veikiamas jūros vandens neturi suminkštėti, atsilupti, sluoksniuotis (pagal (pagal ASTM D1141 standartą arba jam lygiavertį).

9.2. Šalmo gaubtas, veikiamas medžiagų, kurios įvardintos AR/PD 14-01 Rev C 3.11.3. punkte arba jam lygiaverčiam, neturi suminkštėti, atsilupti, sluoksniuotis.

9.3. Gaubtui gaminti naudojama medžiaga neturi būti toksiška ir kelti pavojaus vartotojo sveikatai, kai šalmas naudojamas pagal paskirtį.

9.4. Šalmo gaubto išorinis paviršius turi būti vientisas. Vidiniame ir išoriniame paviršiuose neturi būti jokių skylių, tuštumų, balistinės medžiagos išsisluoksniavimo, pūslių, įtrūkimų, pluošto galų. Ant vidinio šalmo gaubto paviršiaus leistinos nežymios raukšlės kurios nekeičia šalmo balistinių savybių.

9.5. Šalmo gaubto paviršius turi būti padengtas infraraudonuosius spindulius  atspindinčiais (angl. Infrared reflection), smūgiams atspariais dažais.

9.6.  Norint pasiekti geriausią balistinių savybių suderinamumą, šalmo gaubto gamybai gali būti naudojama daugiau nei viena medžiaga arba itin didelės molekulinės masės polietilenas.

10. Pagalvėlės.

10.1. Šalmas turi turėti modulinę pagalvėlių sistemą, kurios veiktų kaip amortizacija, apsauga nuo smūgio tarp kario (vartotojo) galvos ir šalmo gaubto.

10.2. Pagalvėlės tvirtinamos, prie šalmo vidinio gaubto išorės kibių tekstilinių kabliukų (velkro) pagalba. Pagalvėlės turi tvirtai laikytis savo vietoje su galimybe jas keisti, pagal vartotojo poreikį (lengvai pritvirtinti, nuimti ir vėl pritvirtinti, nereikalaujant specialių įrankių);

10.3. Pagalvėlės turi užtikrinti gerą šalmo kevalo perduodamo smūgio energijos slopinimą (absorbciją), leisti prisitaikyti šalmą pagal galvos dydį, turi būti suderinamos su taktinėmis ausinėmis ir ryšių sistemos komponentais;

10.4. Medžiaga besiliečianti su dėvėtojo galva, turi pašalinti drėgmę (prakaitą) nuo vartotojo galvos ir ją sugerti, jos sudedamosios dalys intensyvios eksploatacijos metu neturi atsiklijuoti, suplyšti, įsirėžti į odą ar sukelti fizinių jos pažeidimų, turi būti sukonstruotos taip, kad galėtų atlaikyti daugkartinį suspaudimą.

11.  Tikslaus dydžio reguliavimo ir šalmo fiksavimo sistema.

11.1. Sistema turi užtikrinti patogų ir saugų šalmo fiksavimą ant galvos;

11.2. Vidinės įrangos dydžio ir šalmo fiksavimo mechanizmas reguliuojamas sukamuoju mechanizmu;

11.3. Kario galva turi būti apsaugota nuo vidinės įrangos kietųjų dalių lietimosi prie kario odos;

11.4. Sukamąjį ar kitokio pobūdžio mechanizmą turi būti patogu reguliuoti ir dėvint šalmą ant galvos;

11.5. Tikslaus dydžio reguliavimo ir šalmo fiksavimo sistema savaime neturi atsilaisvinti einant, šliaužiant, bėgant ar įveikinėjant kliūtis;

12. Šalmo stabilumo palaikymo mechanizmas su smakro fiksavimo sistema.

12.1. Šalmo stabilumo palaikymo sistema, privalo užtikrinti šalmo stabilumą ant galvos, leisti vartotojui lengvai užsidėti ir nusimauti šalmą bei reguliuoti, kad šalmas būtų tinkamai prigludęs.

12.2. Šalmas turi stabiliai laikytis ant galvos ir neužkristi ant akių ir tuo metu kai ant šalmo priekinės dalies yra užfiksuotas naktinio matymo įrenginys.

12.3. Sistema neturi būti pritvirtinta prie išorinio šalmo gaubto paviršiaus.

12.4. Sudedamosios dalys (užsegimo sagtelė, dirželių reguliatoriai ir dirželiai) turi būti patvarūs ir atsparūs mechaniniam poveikiui.

12.5. Sistema turi leisti greitai ir patogiai reguliuoti dydį ir šalmo stabilumą viena arba dviem rankom, su taktinėmis pirštinėmis ir be jų.

12.6. Šalmo užsegimo sistema turi būti su atsegimo ir užsegimo sagtele, dirželių reguliatoriai plastikiniai;

12.7. Smakro fiksavimo sistema turi užtikrinti patogų ir patikimą šalmo fiksavimą, kario patogumui vidinė smakro fiksavimo detalė turi būti paminkštinta.

12.8. Užsegimo mechanizmas turi fiksuotis patikimai, tačiau turi būti lengvai atsegamas mūvint pirštines.

13. Tvirtinami šalmo priedai.
13.1. Naktinio matymo prietaisų (PVS–14, PVS–21) laikikliai privalo būti pritvirtinti prie šalmo gaubto, patikimi, pagaminti iš lengvos aliuminio arba jam lygiavertės medžiagos konstrukcijos;

13.2. Naktinio matymo prietaisų laikikliai turi atitikti 9 mm (FMJ, RNP) balistinio bandymo reikalavimus ir balistiškai suderinti su šalmo gaubtu kaip nurodyta AR/PD 14-01 Rev C arba lygiaverčio 3.4.3.1 ir 3.4.3.2. punktuose;

13.3. Jei šalmo priedai prie šalmo gaubto tvirtinami varžtais, tai jie privalo būti balistiniais ir turėti tokią pat balistinę apsaugą kaip šalmo gaubtas.

13.4. Naktinio matymo prietaiso skylės turi būti išgręžtos statmenai korpuso paviršiui (± 1°), o skylės vieta turi būti 0° (± 1°) šalmo priekio atžvilgiu, naudojant koordinačių sistemą. 

14. Vidinės įrangos elementai neturi skleisti papildomo garso judėjimo metu.

III SKYRIUS

GAMINIŲ PRIĖMIMAS

15. Pirkėjas gali tikrinti prekių kokybę bei gali atlikti jų laboratorinius bandymus. Tuo atveju, kai gauti rezultatai neatitinka techninėje specifikacijoje nurodytų reikalavimų ar darbinių pavyzdžių, brokuojama visa tuo metu pristatyta prekių partija.

16. Gamintojas informuojamas, kad Pirkėjas gali kreiptis į atitinkamą gamintojo valstybėje esantį gynybos ministerijos kokybės užtikrinimo padalinį dėl valstybinio kokybės užtikrinimo (toliau – VKU) veiklos pagal STANAG 4107 (9) nuostatas.

17. Pirkėjo atstovai, esant būtinybei, gali lankytis gamintojo įmonėje, stebėti gamybos procesą ir gaminamų šalmų atitiktį sutarties reikalavimams.

Priedas Nr. 3

PREKIŲ PIRKIMO – PARDAVIMO SUTARTIES 2026 PS/ 
Sudarytos tarp Pajėgų vadovybės ir XXXX

PREKIŲ UŽSAKYMO FORMA

(pavyzdys)
	Eil. Nr.
	Prekės pavadinimas
	Kiekis vnt.
	Vieneto kaina, EUR (su PVM) už 1 vnt.
	Suma, EUR su PVM

	1.
	Spec. balistinis šalmas
	??
	??
	??

